CELEX: 62012CN0080
Language: et
Date: 2012-02-15 00:00:00
Title: Kohtuasi C-80/12: Eelotsusetaotlus, mille on esitanud First-tier Tribunal (Tax Chamber) (Ühendkuningriik) 15. veebruaril 2012 — Felixstowe Dock and Railway Company Ltd, Savers Health and Beauty Ltd, Walton Container Terminal Ltd, AS Watson card Services (UK) Ltd, Hutchison Whampoa (Europe) Ltd, Kruidvat UK Ltd, Superdrug Stores plc versus The Commissioners for Her Majesty’s Revenue & Customs

23.6.2012   
            
            
               ET
            
            
               Euroopa Liidu Teataja
            
            
               C 184/2
            
         Eelotsusetaotlus, mille on esitanud First-tier Tribunal (Tax Chamber) (Ühendkuningriik) 15. veebruaril 2012 — Felixstowe Dock and Railway Company Ltd, Savers Health and Beauty Ltd, Walton Container Terminal Ltd, AS Watson card Services (UK) Ltd, Hutchison Whampoa (Europe) Ltd, Kruidvat UK Ltd, Superdrug Stores plc versus The Commissioners for Her Majesty’s Revenue & Customs
   (Kohtuasi C-80/12)
   2012/C 184/02
   Kohtumenetluse keel: inglise
   
      Eelotsusetaotluse esitanud kohus
   
   First-tier Tribunal (Tax Chamber)
   
      Põhikohtuasja pooled
   
   
      Kaebuse esitajad: Felixstowe Dock and Railway Company Ltd, Savers Health and Beauty Ltd, Walton Container Terminal Ltd, AS Watson card Services (UK) Ltd, Hutchison Whampoa (Europe) Ltd, Kruidvat UK Ltd, Superdrug Stores plc
   
      Vastustaja: The Commissioners for Her Majesty’s Revenue & Customs
   
      Eelotsuse küsimused
   
   
               1.
            
            
               Kas juhul, kui:
               
                           1.
                        
                        
                           liikmesriigi (nt Ühendkuningriik) õigusnormid võimaldavad äriühingul (edaspidi „nõudev äriühing”) nõuda kontserni maksusoodustust konsortsiumi omandis oleva äriühingu kahjumi korral (edaspidi „konsortsiumi äriühing”), tingimusel et nõudva äriühinguga sama kontserni liikmest äriühing on ühtlasi konsortsiumi liige (edaspidi „ühendav äriühing”), ja
                        
                     
                           2.
                        
                        
                           äriühingute kontserni emaettevõtjal (kes ise ei ole nõudev äriühing, konsortsiumi äriühing ega ühendav äriühing) ei ole Ühendkuningriigi ega ühegi teise liikmesriigi riikkondsust,
                        
                     ei luba ELTL artiklid 49 ja 54 seada nõuet, et „ühendav äriühing” oleks kas Ühendkuningriigi resident või tegeleks Ühendkuningriigis äritegevusega seal asuva püsiva tegevuskoha kaudu?
            
         
               2.
            
            
               Kui vastus esimesele küsimusele on jaatav, kas siis on Ühendkuningriik kohustatud tagama nõudva äriühingu õigused (näiteks võimaldades sellel äriühingul nõuda maksusoodustust konsortsiumi äriühingu kahjumi korral), juhul kui:
               
                           1.
                        
                        
                           „ühendav äriühing” on teostanud oma asutamisõigust, kuid konsortsiumi äriühing ja nõudvad äriühingud ei ole teostanud ühtki Euroopa õigusega kaitstavat õigust,
                        
                     
                           2.
                        
                        
                           loovutava äriühingu ja nõudva äriühingu vahelise seose (või seosed) moodustavad äriühingud ei ole kõik asutatud EL-is või EMP-s?